**Nüsrət və Qələbə Duası**

Bismilləhirrahmənirrahim

Rəhman və Rəhim Allahın adı ilə

Ey Qüdrəti sonsuz Allahım!

Düşmənlərimizə məqsədlərini həyata keçirməyə fürsət vermə! Onların ordularını param-parça, planlarını alt-üst eylə.. birlikdəliklərini dağıt.. düzənlərini başlarına yıx.. yaxşı hallarını dəyişdir.. başbilənlərini başaşağı elə..

Silah və mühimmatlarını yararsız hala sal.. ölümlərini tezləşdir.. ömürlərini qısalt.. ayaqlarını titret.. fikrəni çaş-baş sal..

Hədəf və məqsədlərini həyata keçirməyə fürsət vermə.. qərargahlarını darmadağın elə.. köklərini kəs, geriyə izləri qalmasın;.. sığınacaq yer tapmasınlar.. canlarına elə dərd sal, ancaq öz bədən və canları ilə məşğul olsunlar!

Allahım! Sənin bir adın də Müntəqimdir (intiqam alan). Onların üzərinə intiqam şimşəklərini yağdır. Onları elə dərdəst elə ki, yerlərindən tərpənə bilməsinlər.

Allahım! Şüphəmiz yoxdur ki, Sən hər şeyə qadirsən, yeganə güc və qüvvət sahibisən.

Allahım! İnancımız tamdır ki, düşmənlərimizə qarşı ancaq Sənin inayətinlə qarşı çıxa bilərik.

 Allahım! Onlarla aramıza Sənin havl və qüvvətini pərdə elə. Bizi onların şərlərindən qoruman üçün Dergahı-İzzətinə sığınırıq. Ey din gününün sahibi Rabbimiz, yalnız Sənə qulluq edir, ancaq Səndən yardım gözləyirik. Nə olar, düşmən güclərinin bütün sistemlərini viran qoy, canlı qüvvəsini həlak elə və ordularını toz-duman elə. Amin! Amin! Amin! Ya Allah! Ya Allah! Ya Allah!

Rəhman və Rəhim Rəbbim! Sənin uca adın haqqı üçün, Peyğəmbərimiz Həzrət Muhammədin (səllallahu əleyhi və səlləm) Sənin dərgahında hörmətinə, bizi dünyada da axirətdə də görünür görünməz bilinir bilinməz bəla və müsibətlərdən sətr eylə. Sən dilədiyini gerçəkləşdirməyə qadirsən. “Lə həvlə və lə quvvətə illə billəhil-aliyyil-azim.” taxtının yeganə maliki Sənsən.

Allahım! Könüllər sultanı Həzrət Muhammədə, onun pak Əhli-beytinə, əllərindən gələn hər bir şeyi onun uğrunda sərf edən əshabına dünya var olduğu müddətcə səlat və salam olsun. Vəlhəmdu lilləhi Rabbil aləmin.

*Qeyd: Bu mətn Əbdulqadir Geylani Həzrətlərinin Hizbun-Nasr duasının mətninə əsasən hazırlanıb.*